รายย่อย IFEC ผนึกกำลังเข้าพบก.ล.ต.วันนี้! จี้สั่งเลือกตั้งบอร์ดชุดใหม่ให้ครบ 9 ตำแหน่ง
เจ้าหนี้-ผู้ถือหุ้นรายย่อย IFEC ผนึกกำลังเข้าพบ ก.ล.ต.วันนี้! จี้สั่งเลือกตั้งบอร์ดชุดใหม่ให้ครบ 9 ตำแหน่ง
30 พ.ค. 2561

ผู้สื่อข่าวรายงานว่า ในวันนี้ (4 พ.ค.61) ตัวแทนผู้ถือหุ้นรายย่อย บริษัท อินเตอร์ ฟาร์อีสท์ เอนเนอร์ยี่ คอร์ปอเรชั่น จํากัด (มหาชน) หรือ IFEC จะเดินทางเข้าไปยังสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เป็นครั้งที่ 2 หลังจากได้ยื่นเรื่องร้องเรียนเมื่อวันที่ 16 มีนาคม 2561 เพื่อขอให้ ก.ล.ต. สั่งให้ มีการเลือกตั้งกรรมการทดแทนตําแหน่งที่ว่างลง 6 ตําแหน่ง เพื่อให้ครบองค์ประชุม (รวม 9 ตําแหน่ง) จากปัจจุบันที่มีกรรมการที่ถูกต้องตามกฎหมายและหลักเกณฑ์ที่ทางก.ล.ต.กําหนดเพียง 3 ราย 
ทั้งนี้ ข้อมูลจากแฟนเพจ “กลุ่มผู้เดือดร้อนจากการลงทุน IFEC” ระบุว่า นางสาวเยาวลักษณ์ ฤทธิ์สมจิตต์ ตัวแทนผู้ถือหุ้นรายย่อย บริษัท อินเตอร์ ฟาร์อีสท์ เอนเนอร์ยี่ คอร์ปอเรชั่น จํากัด (มหาชน) หรือ IFEC เปิดเผยว่าในวันที่ 4 พฤษภาคมนี้ ทางกลุ่มเจ้าหนี้หุ้นกู้และผู้ถือ หุ้นรายย่อย รวม 300 คน จะเดิน ทางไปเข้าพบ ก.ล.ต. เป็นครั้งที่ 2 หลังจากได้ยื่นเรื่องร้องเรียนไปครั้งแรก เมื่อวันที่ 16 มีนาคม 2561 วัตถุประสงค์เพื่อขอให้ คณะกรรมการกํากับหลักทรัพย์และ ตลาดหลักทรัพย์ (ก.ล.ต.) สั่งให้ มีการเลือกตั้งกรรมการทดแทน ตําแหน่งที่ว่างลง 6 ตําแหน่ง เพื่อให้ครบองค์ประชุม (รวม 9 ตําแหน่ง) จากปัจจุบันที่มีกรรมการที่ถูกต้องตามกฎหมายและหลักเกณฑ์ที่ทางก.ล.ต.กําหนดเพียง 3 ราย คือ พล.ต.บุญเลิศ แจ้ง นพรัตน์, นายฉัตรณรงค์ ฉัตรภูมิ และนายศุภนันท์ ฤทธิไพโรจน์ เท่านั้น
“โดย 4 ตําแหน่งแรก จะเป็นการทดแทนกรรมการที่ลาออก และอีก 2 ตําแหน่งแทน นายวิภู มหารักขกะ และนายมนู ศักดิ์ เดี๋ยววาณิชย์ กรรมการฝ่าย นายวิชัย ถาวรวัฒนยงค์ (อดีตประธานกรรมการที่ถูก ก.ล.ต. กล่าวโทษ) ซึ่งเข้ามาโดยไม่ถูกต้อง ตามกฎหมายและยังไม่ลาออก”
สำหรับสาเหตุที่กลุ่มผู้ถือหุ้นรายย่อยต้องการให้มีการเลือกตั้งกรรมการใหม่ 6 คน แทนที่จะเป็น 4 ตําแหน่งตาม ที่พล.ต.บุญเลิศ และนายฉัตร ณรงค์เสนอ เพื่อป้องกันไม่ให้เกิด ปัญหาซ้ำซาก เพราะหากคณะกรรมการชุดใหม่ต้องตัดสินใจดํา เนินการใดๆในภายหลังก็อาจมีการท้วงติงถึงความถูกต้องได้ ซึ่งหากปล่อยผ่านก็ไม่ต่างกับการยอมรับว่า นายวิภู และนายมนูศักดิ์ เป็นกรรมการโดยถูกต้องตามกฎหมายทั้งที่ผ่านมากระทรวงพาณิชย์ยังไม่ได้รับรอง “ที่ผ่านมาทางผู้ถือหุ้น รายย่อยไม่สามารถขายหุ้นมาเป็นเวลานานกว่า 1 ปี 5 เดือน ทําให้หลายครอบครัวต้องประสบปัญหาการประกอบอาชีพและสุขภาพ เพราะไม่มีรายได้จากการขายหุ้น ดังนั้นทางออกก็คือการจัดให้มีการเลือกตั้งกรรมการใหม่ แทนชุดเดิม เพื่อให้ครบองค์ ประชุม และเร่งจัดให้มีการประชุม ผู้ถือหุ้นโดยเร็วที่สุด”
ทั้งนี้ หาก ก.ล.ต. ยังไม่ดําเนินการดังข้อเรียก ร้องผู้ถือหุ้นจะเดินหน้าร้องเรียนรัฐมนตรีกระทรวงการคลังต่อไป
อนึ่งเมื่อวันที่ 26 เมษายน ที่ผ่านมา นายศุภนันท์ ฤทธิไพโรจน์ ประธานเจ้าหน้าที่บริหาร และกรรมการ IFEC ได้จัดแถลง ข่าวชี้แจง 2 ประเด็นว่าการที่บริษัทจะจัดประชุมผู้ถือหุ้นได้ต่อเมื่อศาลแพ่งได้นัดสืบพยานวันที่ 13-15 กรกฎาคม 2561 เพื่อพิจารณาคดีที่มีผู้มาคัดค้านไม่ให้จัดประชุมผู้ถือหุ้น พร้อมทั้งแต่งตั้งผู้แทนชั่วคราวที่จะเป็นประธานกรรมการชั่วคราวในการจัดประชุม ผู้ถือหุ้น ส่วนประเด็นการซื้อกิจการโรงแรมดาราเทวี ซึ่งเป็นการ ซื้อขายที่ผิดปกติจนนํามาซึ่งปัญหา บริษัทมีแผนที่จะนําโรงแรม มาประมูลขาย โดยคาดว่ามูลค่าประเมินที่ 3,000 ล้านบาท

ทั้งนี้ หากมีความคืบหน้าในประเด็นดังกล่าวเพิ่มเติม “ข่าวหุ้นธุรกิจออนไลน์” จะรายงานให้ทราบในครั้งต่อไป